Diari Oficial de la Generalitat Valenciana


Sumari del DOGV 10050, del 12-02-2025 (2025/2426)

DECRET 18/2025, d'11 de febrer, del Consell, de modificació del Decret 173/2024, de 3 de desembre, del Consell, pel qual s'establix l'estructura orgànica bàsica de la Presidència i de les conselleries de la Generalitat.
---------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/2025/02/11/18/dof/vci/html**

### Dades del document

Número de DOGV
:   10028

Data del DOGV
:   12-02-2025

Secció del DOGV
:   I. DISPOSICIONS GENERALS

Número del document
:   2025/2426

CVE
:   UDFN-Z-4821-8966

Data del document
:   11-02-2025

Organisme emissor
:   Presidència de la Generalitat

Tipus de document
:   Decret

Anàlisi jurídica

 Descriptors 

:   * repartiment de competències
    * administració regional
    * competència administrativa
    * desastre natural
    * inundació

El Decret 32/2024, de 21 de novembre, del president de la Generalitat, ha determinat les conselleries en què s'organitza l'Administració de la Generalitat.

El Decret 173/2024, de 3 de desembre, del Consell, ha establit l'estructura orgànica bàsica de la Presidència i de les conselleries de la Generalitat.

Amb la finalitat d'incorporar detalladament tots els aspectes que puguen afectar el repartiment de funcions i garantir un exercici òptim i efectiu de les competències atribuïdes a diferents òrgans de les conselleries en què s'organitza l'Administració de la Generalitat, és necessari modificar el mencionat Decret 173/2024, de 3 de desembre, del Consell.

En virtut d'això, i fent ús de les atribucions conferides en l'article 64 de la Llei 5/1983, de 30 de desembre, del Consell, a proposta conjunta del president de la Generalitat i del conseller de Medi Ambient, Infraestructura i Territori, i amb la deliberació prèvia del Consell, en la reunió del dia 11 de febrer de 2025,

DECRETE

*Article únic*

Modificació del Decret 173/2024, de 3 de desembre, del Consell, pel qual s'establix l'estructura orgànica bàsica de la Presidència i de les conselleries de la Generalitat

Es modifica la lletra g de l'article 127, i els articles 130, 132, 133, 134 i 136 del Decret 173/2024, de 3 de desembre, del Consell, pel qual s'establix l'estructura orgànica bàsica de la Presidència i de les conselleries de la Generalitat, que queden amb la redacció que es determina en l'annex del present decret.

DISPOSICIÓ FINAL

*Única. Entrada en vigor*

Este decret entrarà en vigor el dia de la seua publicació en el *Diari Oficial de la Generalitat Valenciana*.

València, 11 de febrer de 2025

Carlos Mazón Guixot

President de la Generalitat

ANNEX

Nova redacció de la lletra g de l'article 127 i dels articles 130, 132, 133, 134 i 136 del Decret 173/2024, de 3 de desembre, del Consell, pel qual s'establix l'estructura orgànica bàsica de la Presidència i de les conselleries de la Generalitat.

1. La lletra g de l'article 127 queda redactada com seguix:

«Article 127. Estructura dels òrgans superiors i directius

Davall la direcció superior de la persona titular, la Conselleria de Medi Ambient, Infraestructures i Territori està integrada pels òrgans superiors i centres directius següents:

[…]

g) Direcció General d'Infraestructures Viàries

[…]»

2. L'article 130 queda redactat com seguix:

«Article 130. Direcció General de Medi natural i Animal

La Direcció General del Medi natural i Animal exercix les funcions establides en l'article 70 de la Llei 5/1983, de 30 de desembre, del Consell, i les altres previstes en l'ordenament jurídic, en matèria de gestió forestal sostenible, restauració hidrologicoforestal, espais naturals protegits i biodiversitat; gestió de parcs naturals; Xarxa Natura 2000; vies pecuàries; caça i pesca esportiva, i benestar animal; control de l'erosió i protecció de sòls en terrenys forestals.»

3. L'article 132 queda redactat com seguix:

«Article 132. Direcció General de Qualitat i Educació Ambiental

La Direcció General de Qualitat i Educació Ambiental exercix les funcions establides en l'article 70 de la Llei 5/1983, de 30 de desembre, del Consell, i les altres previstes en l'ordenament jurídic, en matèria de qualitat i educació ambiental; prevenció i control integral de la contaminació, residus, sòls contaminats, i contaminació atmosfèrica i acústica; intervenció administrativa ambiental; inspecció mediambiental, i canvi climàtic; qualitat de l'aire i protecció del medi ambient atmosfèric; control de la qualitat i protecció de les aigües de bany i de les aigües costaneres i de transició, en aplicació de les corresponents directives europees, i la tramitació dels procediments relacionats amb l'autorització i el control d'abocaments al domini públic marítim terrestre i dels procediments sancionadors en esta matèria.»

4. L'article 133 queda redactat com seguix:

«Article 133. Secretaria Autonòmica d'Infraestructures i Transports

1. La Secretaria Autonòmica d'Infraestructures i Transports exercix les funcions que se li atribuïxen en l'article 68 de la Llei 5/1983, de 30 de desembre, del Consell, en matèria d'obres públiques, transports, logística, costes, ports i aeroports; la planificació, la construcció i l'explotació dels sistemes de sanejament i de tractament, depuració i reutilització d'aigües residuals, així com la col·laboració en la planificació, la construcció i l'explotació d'infraestructures de proveïment d'aigua, tot això de conformitat amb el que s'establix en la normativa sobre sanejament de les aigües residuals de la Comunitat Valenciana.

2. De la Secretaria Autonòmica d'Infraestructures i Transports depenen els centres directius següents:

a) Direcció General d'Infraestructures Viàries

b) Direcció General de Costes, Ports i Aeroports

c) Direcció General de Transports i Logística.»

5. L'article 134 queda redactat com seguix:

«Article 134. Direcció General d'Infraestructures Viàries

La Direcció General d'Infraestructures Viàries exercix les funcions establides en l'article 70 de la Llei 5/1983, de 30 de desembre, del Consell, i les altres previstes en l'ordenament jurídic, en matèria d'infraestructures viàries; planificació, construcció i gestió de la xarxa de carreteres de competència de la Generalitat; coordinació amb les actuacions d'altres administracions competents en infraestructures viàries, i seguretat viària.»

6. L'article 136 queda redactat com seguix:

«Article 136. Direcció General de Transports i Logística

La Direcció General de Transports i Logística exercix les funcions establides en l'article 70 de la Llei 5/1983, de 30 de desembre, del Consell, i les altres previstes en l'ordenament jurídic, en matèria d'infraestructures de transport ferroviari i tramviari; planificació i logística del transport; planificació, coordinació i execució de l'oferta intermodal del transport en la Comunitat Valenciana; seguretat i ordenació del transport; gestió de la xarxa de transports i mobilitat metropolitana.»


Còpia Permalink ELI